kommunehelsetjenesteloven
Store norske leksikon,Jus,Helserett
Kommunehelsetjenesteloven (lov om helsetjenesten i kommunene av 19. november 1982 nummer 66) ble opphevet ved helse- og omsorgstjenesteloven (lov om kommunale helse- og omsorgstjenester med mer av 24. juni 2011 nummer 30). Selve opphevelsen av kommunetjenesteloven trådte i kraft 1. januar 2012.
Helse- og omsorgstjenesteloven trådte i kraft samtidig med at kommunehelsetjenesteloven ikke lenger skulle være gjeldende. Helse- og omsorgstjenesteloven erstattet både kommunehelsetjenesteloven og sosialtjenesteloven (Lov om sosiale tjenester med videre av 13. desember 1991 nummer 81), se helse- og omsorgstjenestelovens paragraf 13-3. Les mer i Store norske leksikon helserett Eksterne lenker Lovdata Kjønstad og Syse, Velferdsrett I Grunnleggende rettigheter, rettssikkerhet og tvang, Gyldendal, 5 utg. 2012